**

**ΕΛΛΗΝΙΚΗ ΔΗΜΟΚΡΑΤΙΑ**

**3η ΥΓΕΙΟΝΟΜΙΚΗ ΠΕΡΙΦΕΡΕΙΑ**

**ΜΑΚΕΔΟΝΙΑΣ**

**ΓΡΑΦΕΙΟ ΔΙΟΙΚΗΤΗ**

Εξοχή15.11.2024

Αρ. πρωτ.

**ΔΕΛΤΙΟ ΤΥΠΟΥ**

**Στις 22 και 23 Νοεμβρίου 2024 πραγματοποιείται στο ΚΕΔΕΑ ΑΠΘ το 3ο Υβριδικό Συνέδριο με τίτλο «Σύγχρονα θέματα στα νοσήματα της Πνευμονικής Κυκλοφορίας» που διοργανώνεται από την Κλινική Αναπνευστικής Ανεπάρκειας ΑΠΘ του Γενικού Νοσοκομείου «Γεώργιος Παπανικολάου»**

Με τίτλο «Σύγχρονα θέματα στα νοσήματα της Πνευμονικής Κυκλοφορίας» πραγματοποιείται στις 22 και 23 Νοεμβρίου 2024 στο ΚΕΔΕΑ ΑΠΘ το συνέδριο που διοργανώνεται από την Κλινική Αναπνευστικής Ανεπάρκειας ΑΠΘτου Γενικού Νοσοκομείου «Γεώργιος Παπανικολάου» για τρίτη συνεχή χρονιά στο επιστημονικό πεδίο των νοσημάτων της πνευμονικής κυκλοφορίας.

Τα νοσήματα της πνευμονικής κυκλοφορίας αποτελούν πλέον ένα μεγάλο κεφάλαιο της εκπαίδευσης στην ειδικότητα της Πνευμονολογίας καθώς και μία σημαντική κλινική πρόκληση στην καθημερινή πρακτική των ειδικών πνευμονολόγων.

Πρόσφατα πραγματοποιήθηκαν δύο σημαντικά διεθνή συνέδρια: Το 7ο Παγκόσμιο Συμπόσιο Πνευμονικής Υπέρτασης και το Πανευρωπαϊκό Πνευμονολογικό Συνέδριο, όπου παρουσιάστηκαν σημαντικές εξελίξεις στον τομέα της πνευμονικής κυκλοφορίας που αναμένεται να χαράξουν μία νέα εποχή στη διαγνωστική αλλά κυρίως στη θεραπευτική προσέγγιση αυτών των παθήσεων.

Υπό το πρίσμα των παραπάνω εξελίξεων και κρατώντας τη θετική εμπειρία από την περσινή επιστημονική συνάντηση του συνεδρίου της Κλινικής Αναπνευστικής Ανεπάρκειας ΑΠΘ είναι χρήσιμο να παρουσιαστούν τα σύγχρονα δεδομένα στο πεδίο των νοσημάτων της πνευμονικής κυκλοφορίας και να γίνει ανταλλαγή απόψεων. Με γνώμονα την αναγκαιότητα της διεπιστημονικής συνεργασίας, το πρόγραμμα πλαισιώνουν διεθνώς αναγνωρισμένοι επιστήμονες που προέρχονται από διαφορετικές ειδικότητες με στόχο μία διαδραστική και παραγωγική επιστημονική συνάντηση.

Σε αυτή τη νέα επιστημονική εκδήλωση εντάσσονται επιπλέον τρία κλινικά φροντιστήρια συνδεμένα με τα γνωστικά αντικείμενα της Κλινικής Αναπνευστικής Ανεπάρκειας και τη φυσιολογία του αναπνευστικού: Δύο workshops στη μελέτη των διαταραχών του ύπνου και στην καρδιοπνευμονική δοκιμασία άσκησης και ένα νοσηλευτικό workshop στη διαχείριση της τραχειοστομίας.

Στο πλαίσιο του συνεδρίου, θα πραγματοποιηθούν τα παρακάτω   
WORKSHOPS με φυσική παρουσία:

* Μελέτη Διαταραχών Ύπνου
* Καρδιοπνευμονική Δοκιμασία Άσκησης
* Νοσηλευτικό WORKSHOP, Διαχείριση Τραχειοστομίας

Ο αριθμός των θέσεων στα workshops είναι πλέον περιορισμένος. Θα τηρηθεί σειρά προτεραιότητας.

  Η συμμετοχή τόσο στο συνέδριο όσα και στα workshops είναι ελεύθερη.

Μπορείτε να δείτε το πρόγραμμα του συνεδρίου εδώ: <https://anyflip.com/pobsf/yhyn/#google_vignette>

<https://pneumon-kedea22-23.11.24.liveconference.gr/index.php>  
<https://pneumon-kedea22-23.11.24.liveconference.gr/index.php/registration>